ᐄᑉᕆᓕ 19, 2016

|  |  |  |
| --- | --- | --- |
| ᒋᐅᕆ ᐸᐃᓕ  ᐊᖓᔪᖄᖅ  ᓄᓇᑦᓯᐊᖅᒥ ᐊᓪᓚᖓᔪᐃᑦ | ᐋᓂ ᐴᓱᕐ  ᐊᐅᓚᑦᓯᔨ ᐊᓪᓚᒡᕕᒃᒥ  ᐊᑮᑦᓱ ᓄᓇᖓᓂ ᒐᕙᒪᐃᑦ | ᕌᓐ ᕉᐱᓛᕐᑦ  ᐊᐅᓚᑦᓯᔨ  ᐋᑕᐹᔅᑲ ᐃᖅᑭᓖᑦ ᓂ ᓂ ᓄᓇᓕᕆᔩᑦ |
| ᐊᖓᔪᖄᖅ ᐃᑦᕗᐊᕐᑦ ᓵᒍᕇᔅ  ᔨᐊᓗᓇᐃᕝᒥ ᐃᖅᑭᓖᑦ (ᑎᑕ) | ᐊᖓᔪᖄᖅ ᐋᕐᑐᕉ ᕗᐊᓐᑐᕆᖕ  ᓯᐱᐅᕆᑦ  Smith’s ᓄᓇᒥ ᐃᖅᑭᓖᑦ | ᐱᐅᓐ ᐃᓐᒋ  ᐊᖓᔪᖄᖅ  North Slave ᐊᓪᓚᖓᔪᑦ ᑲᑐᔾᔨᖃᑎᒌᖏᑦ |
| ᐊᖓᔪᖄᖅ ᐆᕐᓇᔅᑦ ᐱᑦᓰᓇ  ᔨᐊᓗᓇᐃᕝᒥ ᐃᖅᑭᓖᑦ  (Ndilo) | ᐊᖓᔪᖄᕐᔪᐊᖅ ᐃᑦᕗᐊᕐᑦ ᐃᕌᔅᒪᔅ  Tlicho ᒐᕙᒪᖏᑦ | ᐊᖓᔪᖄᖅ ᕗᕇᑦᑕ ᒫᕐᑦᓯᓗᔅ  Salt River ᐃᖅᑭᓖᑦ |
| ᐊᖓᔪᖄᖅ ᕖᓕᒃᔅ ᓛᒃHᐋᕐᑦ  Lutsel K’e ᐃᖅᑭᓖᑦ | ᐊᖓᔪᖄᖅ ᓗᐃ ᐸᓪᓯᓕ  Deninu Kue ᐃᖅᑭᓖᑦ | ᐊᖓᔪᖄᕐᔪᐊᖅ Hᐆᕐᑉ ᓄᐊᕗᐃᔾᔭᓐ  Dehcho ᐃᑭᖅᓖᑦ |
| ᒍᕋᓐᑦ ᐳᕆᔾᓂᒃ  ᐃᑦᓯᕙᐅᑕᖅ  Wek’eezhii ᓄᓇᒥᐅᑕᓕᕆᔩᑦ ᑲᑎᒪᔨᖏᑦ | ᒪᐃᑯᓪ ᓂᔨᐊᓪ  ᐃᑦᓯᕙᐅᑕᖅ  ᓵᑐ ᓄᓇᒥᐅᑕᓕᕆᔩᑦ ᑲᑎᒪᔨᖏᑦ | ᐹᑐᕆᒃ ᒍᕉᐸᓐ  ᐃᑦᓯᕙᐅᑕᖅ  ᐃᓄᕕᐊᓗᐃᑦ ᐆᒪᔪᓕᕆᔨᖏᑦ |
| ᓕᐊᕆ ᑳᕐᐸᓐᑐᕐ  ᐃᑦᓯᕙᐅᑕᖅ  ᐆᒪᔪᕐᓂᒃ ᐊᐅᓚᑦᓯᓂᕐᒧᑦ ᖃᐅᔨᒪᔩᑦ ᑲᑎᒪᔨᖏᑦ (ᓄᓇᑦᓯᐊᖅᒥ) | ᐃᐊᓱᓪ ᐸᓛᓐᑕᓐ-ᐋᓐᑐᕉ  ᐃᑦᓯᕙᐅᑕᖅ  ᓵᑐ ᐸᐃᑉᐹᓕᕆᔩᑦ ᑎᒥᖏᑦ |  |

ᐱᓕᕆᖃᑎᒃᑲᐃ:

**ᐱᓪᓗᒍ: ᐃᓂᖓᓄᑦ ᐊᒻᒪᓗ ᐅᓪᓗᖏᓐᓄᑦ ᐊᓯᔾᔨᕈᑏᑦ ᑭᒃᑯᓕᒫᓂᒃ ᓈᓚᑦᑎᑦᓯᓂᖏᓐᓄᑦ ᐅᑯᐊ ᓄᓇᕗᑦᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ ᑲᒪᒋᓗᒋᑦ ᕿᖖᒐᐅᑦ ᐊᒻᒪᓗ ᑕHᐃᕐᐸᒃ ᑲᓇᓐᓇᖓᓂ ᑐᒃᑐᐃᑦ**

ᓄᓇᕗᑦᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ (ᐆᒪᔪᓕᕆᔨᕐᔪᐊᑦ ᐅᕝᕙᓘᓐᓃᑦ ᑲᑎᒪᔩᑦ) ᐊᓯᔾᔩᓯᒪᓕᕐᒪᑕ ᐃᓂᖓᓂᒃ ᐊᒻᒪᓗ ᐅᓪᓗᖏᓐᓂᒃ ᑭᒃᑯᓕᒫᓂᒃ ᓈᓚᑦᑎᑦᓯᓃᑦ ᑲᒪᒋᓗᒋᑦ ᒐᕙᒪᓐᑯᑦ ᓄᓇᕗᑦᒥ - ᐱᓕᕆᒡᕕᖓᑦ ᐊᕙᑎᓕᕆᔩᑦ *ᑐᑦᓯᕋᐅᑦ ᐃᓱᒪᓕᐅᕈᒻᒥᒃ* ᐱᓪᓗᒋᑦ ᐊᕕᑦᑐᕐᓯᒪᔪᓂ ᑲᑎᑦᑐᒋᑦ ᐊᔪᖖᒋᑕᑦ ᐊᖑᓇᓱᒃᑕᐅᓂᕐᒥᒃ ᕿᖖᒐᐅᑦ ᐊᒻᒪᓗ ᑕHᐃᕐᐸᒃ ᑲᓇᓐᓇᖓᓂ ᑐᒃᑐᐃᑦ. ᓈᓚᑦᑎᑦᓯᓃᑦ ᐊᑐᕐᑕᐅᓛᕐᑐᑦ ᔫᓂ 14-17, 2016, ᐃᖃᓗᒃᑑᑦᑎᐊᖅ, ᓄᓇᕗᑦᒥ. ᐊᑏ ᖃᐅᔨᒪᓂᐊᕐᐳᓯ ᐃᒫᒃ ᒪᐃ 13, 2016 ᑐᓂᓯᓯᒪᒡᕕᐅᒋᐊᓕᒃ ᑎᑎᕋᕐᓯᒪᔪᓂᒃ ᐅᓂᒃᑳᓂᒃ ᐊᒻᒪᓗ ᑐᑦᓯᕋᐅᑎᓂᒃ ᑲᒪᖃᑕᐅᒍᒪᓂᕐᒧᑦ ᐊᓯᔾᔨᕐᓯᒪᖏᒻᒪᑕ.

ᐆᒪᔪᓕᕆᔨᕐᔪᐊᑦ ᓯᕗᓪᓕᕐᒥᒃ ᐅᖃᓚᐅᕐᑐᑦ ᐄᑉᕆᓕ 1, 2016 ᖃᐃᖅᑯᔨᒍᑎᓂ ᑎᑎᖅᑲᓂ ᐃᒫᒃ ᓈᓚᑦᑎᑦᓯᓃᑦ ᐃᓂᖃᓛᕆᐊᖏᑦ ᔨᐊᓗᓇᐃᕝ, ᓄᓇᑦᓯᐊᖅᒥ, ᐃᓱᒪᒋᔭᖃᕐᑐᑎᒃ ᓇᓪᓕᐊᑐᐃᓐᓇᖅ ᐃᖃᓗᒃᑑᑦᑎᐊᖅ ᐅᕝᕙᓘᓐᓃᑦ ᖁᖅᓗᖅᑐᖅ ᓈᒻᒪᑦᑐᓂᒃ ᐃᓂᑦᓴᖃᔾᔮᖖᒋᒋᐊᖏᑦ ᐃᓂᖃᕐᑎᓪᓗᒋᑦ ᐃᒫᓪᓗᐊᒐᓚᒃ 50 ᑎᑭᐊᔪᑦ ᐱᖃᑕᐅᔪᑦ ᓂᕆᐅᒋᔭᐅᒻᒪᑕ ᐅᐸᓐᓂᕐᒥᒃ. ᐆᒪᔪᓕᕆᔨᕐᔪᐊᑦ ᑕᐃᒪᖖᒐᑦ ᓇᓗᓇᐃᕐᓯᓯᒪᓕᕐᒪᑕ ᐃᒫᒃ ᓈᒻᒪᑦᑐᒥᒃ ᐃᓂᑦᓴᒥᒃ ᐊᑐᐃᓐᓇᕐᑕᖃᕐᒪᑦ ᐃᖃᓗᒃᑑᑦᑎᐊᖅᒥ ᐊᒻᒪᓗ ᑕᐃᒪ ᐃᓱᒪᓕᐅᕐᓯᒪᓕᕐᑐᑦ ᓄᑦᑎᕈᒪᓪᓗᒋᑦ ᓈᓚᑦᑎᑦᓯᓃᑦ ᐃᖃᓗᒃᑑᑦᑎᐊᖅᒧᑦ ᓈᒻᒪᓂᕐᓴᒥᒃ ᐱᕕᑦᓴᖃᖁᓪᓗᒋ5 ᓄᓇᕗᑦᒥᒃ ᐱᖃᑕᐅᔪᑦ.

**ᑕᑯᓐᓇᖃᑎᒌᓪᓗᓂ ᑭᒃᑯᓕᒫᓂᒃ ᓈᓚᑦᑎᑦᓯᓂᐅᑉ ᖃᓄᐃᓕᖓᓂᖏᑦ**

ᑭᖖᒐᐅᑦ ᑐᒃᑐᓂᒃ ᓈᓚᑦᑎᑦᓯᓂᖅ ᐊᑐᕐᑕᐅᓛᕐᑐᖅ ᔫᓂ 14-15, ᑭᖑᓕᖃᕐᓗᒍ ᑕHᐃᕐᐸᒃ ᑲᓇᓐᓇᖓᓂ ᑐᒃᑐᐃᑦ ᓈᓚᑦᑎᑦᓯᒍᑕᐅᓂᖏᓐᓂᒃ ᔫᓂ 16-17, ᓄᓇᓕᓐᓂ ᐱᖖᒍᐊᕐᕕᒃᒥ ᐃᖃᓗᒃᑑᑦᑎᐊᖅ, ᓄᓇᕗᑦᒥ. ᓈᓚᑦᑎᑦᓯᓃᑦ ᑲᒪᒋᔭᐅᓛᕐᑐᑦ ᐊᑐᓂᑦ ᐅᓪᓗᓂ ᐅᕙᖖᒐᑦ 9:00 ᐅᓪᓛᓴᒃᑯᑦ ᐅᕗᖓ 5:00 ᐅᓐᓄᓴᒃᑯᑦ. ᓱᓕᑦᑕᐅᖅ, ᐆᒪᔪᓕᕆᔨᕐᔪᐊᑦ ᐊᑐᕈᓐᓇᕐᒥᔪᑦ ᐅᓐᓄᒃᑯᑦ ᑲᑎᒪᓂᕐᒥᒃ ᐅᕙᖖᒐᑦ 7:00 ᐅᕗᖓ 9:00 ᐅᓐᓄᒃᑯᑦ.

ᒐᕙᒪᓐᑯᑦ ᓄᓇᕗᑦᒥ - ᐱᓕᕆᒡᕕᖓᑦ ᐊᕙᑎᓕᕆᔩᑦ ᑐᑦᓯᕋᐅᑎᖓ ᐊᒻᒪᓗ ᒪᓕᒐᑦ ᐆᒪᔪᓕᕆᔨᕐᔪᐊᑦ ᓈᓚᑦᑎᑦᓯᓂᖏᓐᓄᑦ, ᐃᓚᖃᕐᑐᒋᑦ ᐊᒥᓱᓂᒃ ᑎᑎᕋᕐᓯᒪᔪᓂᒃ ᐱᑕᖃᕈᑕᐅᔪᓂᒃ ᓈᒻᒪᓂᕐᐹᓂᒃ ᐊᑐᐃᓐᓇᕐᓂᒃ ᑐᓴᕋᑦᓴᓂᒃ ᐅᓪᓗᒥᒧᑦ, ᐊᑐᐃᓐᓇᐅᕗᑦ ᐱᔭᐅᒍᓐᓇᕐᑐᑎᒃ ᐅᕙᖖᒐᑦ ᐆᒪᔪᓕᕆᔨᕐᔪᐊᑦ ᖃᕋᓴᐅᔭᒃᑯᑦ ᐊᓚᒃᑲᐅᒪᒡᕕᖓᑦ ([www.nwmb.com](http://www.nwmb.com)) ᐅᕝᕙᓘᓐᓃᑦ ᐅᖃᕐᕕᒋᓗᒋᑦ ᐆᒪᔪᓕᕆᔨᕐᔪᐊᑦ ᐅᑯᓇᓂ ᑐᕌᕈᑎᓂ:

ᓄᓇᕗᑦᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ

3 ᓇᑎᖓ, ᐃᖃᓗᒃᑑᑦᑎᐊᖅ ᐊᑐᕆᐊᖅ

ᑎᑎᖅᑲᒃᑯᕕᒃ 1379, ᐃᖃᓗᐃᑦ, ᓄᓇᕗᑦ X0A 0H0

ᐅᖄᓚᐅᑦ: (867) 975-7300

ᓱᑲᑦᑐᒃᑰᕈᑦ: (888) 421-9832

ᖃᕋᓴᐅᔭᒃᑯᑦ ᑐᕌᕈᑖ: receptionist@nwmb.com

ᑎᑎᕋᕐᓯᒪᔪᓂᒃ ᐅᓂᒃᑳᓂᒃ ᐊᒻᒪᓗ ᐃᑲᔪᕈᑎᓂᒃ ᑎᑎᖅᑲᓂᒃ ᑭᐅᔾᔪᑎᓂᒃ ᐅᑯᐊ ᒐᕙᒪᓐᑯᑦ ᓄᓇᕗᑦᒥ - ᐱᓕᕆᒡᕕᖓᑦ ᐊᕙᑎᓕᕆᔩᑦ ᑐᑦᓯᕋᐅᑎᖓᓄᑦ, ᐅᕝᕙᓘᓐᓃᑦ ᐊᓯᐊᒍᑦ ᐱᔾᔪᑎᓕᓐᓄᑦ ᐊᖑᓇᓱᒃᑕᐅᓂᖏᓐᓄᑦ ᐊᐅᓚᑦᓯᒍᑎᓂᒃ ᕿᖖᒐᐅᑦ ᐅᕝᕙᓘᓐᓃᑦ ᑕHᐃᕐᐸᒃ ᑲᓇᓐᓇᖓᓂ ᑐᒃᑐᐃᑦ, ᑐᓂᔭᐅᒋᐊᓖᑦ ᐆᒪᔪᓕᕆᔨᕐᔪᐊᓄᑦ, **ᐃᓄᒃᑎᑐᑦ/ᐃᓄᐃᓐᓇᕐᑐᓐ ᐊᒻᒪᓗ ᖃᓪᓗᓈᑎᑐᑦ, ᑎᑭᖖᒋᓐᓂᖓᓂ 5:00 ᐅᓐᓄᓴᒃᑯᑦ ᑲᓇᓐᓇᐅᑉ ᓯᕿᖖᒍᔭᖓᑐᑦ ᐅᓇ ᒪᐃ 13, 2016.** ᐱᑕᖃᕆᐊᖃᓂᖏᑦ ᑐᑭᓕᐅᕐᓯᒪᔪᑦ ᑐᓂᔭᑦ ᐱᑕᖃᓪᓚᕆᒋᐊᓖᑦ. ᐊᑏ ᖃᐅᔨᒪᑦᓯᐊᕐᓂᐊᕐᐳᓯ ᐃᒫᒃ, ᓱᓕᔪᕆᔭᐅᓕᕈᓐᓇᖏᑉᐸᑕ ᑎᑎᕋᕐᓯᒪᔪᑦ ᐊᒻᒪᓗ ᑐᑭᓕᐅᕐᓯᒪᔪᑦ ᐱᔾᔪᑕᐅᔪᑦ ᑐᓂᔭᑦ ᐆᒪᔪᓕᕆᔨᕐᒧᐊᓄᑦ ᑭᖑᕙᕐᑐᓂᒃ ᑐᓂᓯᓂᕐᒥᒃ, ᑲᑎᒪᔨᓄᑦ ᑲᒪᒋᔭᐅᓛᖏᒻᒪᑕ ᑎᑎᕋᕐᓯᒪᔪᑦ ᑖᒃᑯᓇᓂ ᓈᓚᑎᑦᓯᓂᕐᓂ ᑐᓂᔭᐅᖏᑉᐸᑕ ᑭᖑᕙᕋᑎᒃ.

ᐱᔾᔪᑎᒋᓪᓗᒋᑦ ᐋᕿᑦᓱᕆᐊᓖᑦ, ᐆᒪᔪᓕᕆᔨᕐᔪᐊᑦ ᑐᓂᓯᒍᓐᓇᖏᑦᑐᑦ ᑲᒪᖃᑕᐅᓂᕐᒧᑦ ᐃᓘᓐᓇᖏᓐᓂᒃ ᕿᖖᒐᐅᑦ ᐊᒻᒪᓗ ᑕHᐃᕐᐸᒃ ᑲᓇᓐᓇᖓᓂ ᑐᒃᑐᓂᒃ ᐊᑐᕐᑎᓄᑦ ᓄᓇᑦᓯᐊᖅᒥᒃ. ᐱᓕᕆᒡᕕᓯ ᐅᕝᕙᓘᓐᓃᑦ ᑎᒥᖁᑎᓯ ᑐᑦᓯᕋᕈᒪᒍᑎᒃ ᑲᒪᖃᑕᐅᓂᕐᒥᒃ ᐱᐅᓯᖃᕐᓗᑎᒃ ᐊᑕᐅᓯᕐᒥ ᐅᕝᕙᓘᓐᓃᑦ ᑕᒪᒃᑮᓐᓂ ᓈᓚᑦᑎᑦᓯᓃᓐᓂ, ᑲᑎᒪᔩᑦ ᑲᒪᓂᐊᕐᐳᑦ ᑎᑎᕋᕐᓯᒪᔪᓂᒃ ᐊᒻᒪᓗ ᑐᑭᓕᐅᕐᓯᒪᔪᓂᒃ ᑐᑦᓯᕋᐅᑎᓂᒃ, ᑐᓂᔭᓂᒃ ᑎᑭᖖᒋᓐᓂᖓᓂ ᒪᐃ 13 ᑐᓂᓯᓯᒪᒡᕕᐅᒋᐊᓕᒃ, ᑖᒃᑯᐊ ᐃᓚᖃᕆᐊᓖᑦ ᓱᓕᔪᕆᔭᐅᓕᕈᓐᓇᕐᑐᓂᒃ ᓇᓗᓇᐃᔭᐅᑎᓂᒃ ᓱᒻᒪᑦ ᑲᒪᖃᑕᐅᓂᕐᒥᒃ ᐱᐅᓯᖃᕈᒪᓂᖅ ᐊᖏᕐᑕᐅᒋᐊᖃᕐᒪᖔᑦ.

ᐱᒋᐊᖃᕈᑦᓯ ᑐᓴᕋᑦᓴᑲᓐᓂᕐᓂᒃ, ᐊᑏ ᖃᐅᔨᒋᐊᕐᓯᐅᒃ ᐆᒪᔪᓕᕆᔨᕐᔪᐊᑦ ᖃᕋᓴᐅᔭᒃᑯᑦ ᐊᓚᒃᑲᐅᒪᒡᕕᖓᑦ ᐅᕝᕙᓘᓐᓃᑦ ᐅᖃᕐᕕᒋᓗᒋᑦ ᑲᑎᒪᔩᑦ ᓇᒻᒥᓂᖅ.

ᓱᓕᔪᒥᒃ,

ᑖᓂᐊᓪ ᓯᐅᑦᓴᒃ

ᐃᑦᓯᕙᐅᑕᐅᑲᐃᓐᓇᕐᑐᖅ ᐅᕙᓂ

ᓄᓇᕗᑦᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ

c.c.

ᓗᐊᕋᓐ ᑭᖕ, ᐆᒪᔪᕐᓂᒃ, ᓄᓇᓂᒃ ᐊᒻᒪᓗ ᐊᕙᑖᓂᒃ ᐊᐅᓚᑦᓯᔨ, Lutsel K’e ᐃᖅᑭᓖᑦ;

ᔨᐊᕝ ᑎᒃᓴᓐ, ᓄᓇᓂᒃ ᐋᕿᑦᓱᐃᔨ, Smith’s ᓄᓇᒥ ᐃᖅᑭᓖᑦ;

ᐆᕐᓴᓚ ᕘᒡ, ᐊᐅᓚᑦᓯᔨ ᐊᓪᓚᒡᕕᒃᒥ, ᓄᓇᑦᓯᐊᖅᒥ ᐊᓪᓚᖓᔪᑦ;

ᓗᐊᕋ ᑕᓐᑲᓐ, Tlicho ᐊᐅᓚᑦᓯᔨ ᐊᓪᓚᒡᕕᒃᒥ, Tlicho ᒐᕙᒪᖏᑦ;

ᔫᑦᑎ ᐱᓕᓰ, ᐊᐅᓚᑦᓯᔨ ᐊᓪᓚᒡᕕᒃᒥ, Wek’eezhii ᓄᓇᒥᐅᑕᓕᕆᔩᑦ ᑲᑎᒪᔨᖏᑦ;

ᑕᐃᓇ ᔪᕉ, ᐊᐅᓚᑦᓯᔨᒧᑦ ᐃᑲᔪᕐᑎ, ᐋᑕᐹᔅᑲ ᐃᖅᑭᓖᑦ ᓂ ᓂ ᓄᓇᓕᕆᔩᑦ;

ᑖᑎ ᑦᓯᑦᓱ, ᓄᓇᒥᐅᑕᕐᓂᒃ ᐊᐅᓚᑦᓯᔨ, Dehcho ᐃᖅᑭᓖᑦ

ᑎᐊᑉᐳᕋ ᓯᒪᓐᔅ, ᐊᐅᓚᑦᓯᔨ ᐊᓪᓚᒡᕕᒃᒥ, ᓵᑐ ᓄᓇᒥᐅᑕᓕᕆᔩᑦ ᑲᑎᒪᔨᖏᑦ;

ᑏᕝ ᓕᑐᓪ, ᐊᐅᓚᑦᓯᔨ ᐊᓪᓚᒡᕕᒃᒥ, ᓵᑐ ᐸᐃᑉᐹᓕᕆᔩᑦ ᑎᒥᖏᑦ;

ᔅᑏᕝ ᐱᐅᕆᓚᒃ, ᐱᔭᑦᓴᓂᒃ ᐃᖅᑲᓇᐃᔭᕐᑎ, ᐃᓄᕕᐊᓗᐃᑦ ᐆᒪᔪᓕᕆᔩᑦ ᑲᑎᒪᔨᖏᑦ;

ᔨᐊᓂᕗᕐ ᓛᒻ, ᐱᔭᑦᓴᓂᒃ ᐃᖅᑲᓇᐃᔭᕐᑎ, ᐃᓄᕕᐊᓗᐃᑦ ᐆᒪᔪᓕᕆᔩᑦ ᑲᑎᒪᔨᖏᑦ;

ᐋᓐᑐᕉ ᒍᐊᕐᑕᓐ ᓄᑲᕐᑎᖅ, ᐱᔭᑦᓴᓂᒃ ᐃᖅᑲᓇᐃᔭᕐᑎ, ᐆᒪᔪᕐᓂᒃ ᐊᐅᓚᑦᓯᓂᕐᒧᑦ ᖃᐅᔨᒪᔩᑦ ᑲᑎᒪᔨᖏᑦ (ᓄᓇᑦᓯᐊᖅᒥ).